𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)

𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥) 𞤳𞤮 𞤴𞤢𞤸-𞤲'𞤺𞤢𞤪𞤼𞤢𞥄 𞤱𞤫𞤤𞥆𞤭𞤼𞤢𞥄𞤪𞤫 𞤫 𞤺𞤮𞤤𞥆𞤫 𞤲'𞤶𞤵𞤤𞤢𞥄𞤺𞤵 𞤴𞤵𞤩𞥆𞤭𞤲'𞤣𞤫 𞤫 𞤱𞤢𞤤𞥆𞤭𞤼𞤣𞤫 𞤯𞤫𞥅𞤲 𞤴𞤢𞤸-𞤲'𞤺𞤢𞤪𞤼𞤢𞥄. [𞥑] 𞤚𞤵𞤪𞤭𞤧𞤥 𞤌𞤐𞤓 𞤩𞤵𞤪𞤭 𞤧𞤭𞤬𞤼𞤭𞤲'𞤣𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫⹁ 𞤫 𞤳𞤮𞤲𞤺𞤵𞤯𞤭 𞤴𞤢𞤸𞤪𞤵𞤯𞤭 𞤴𞤫𞥅𞤧𞤮 "𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤳𞤮 𞤴𞤭𞤥𞤩𞤫 𞤬𞤮𞤬 𞤷𞤭𞤳𞥆𞤢𞤼𞤢 𞤳𞤮 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤱𞤮𞤲𞤭 𞤳𞤮 𞤫 𞤺𞤮𞤤𞥆𞤫 𞤻𞤢𞤤𞤯𞤭 𞤼𞤢𞤲"⹁ 𞤳𞤮 𞤴𞤭𞤥𞤩𞤫 "𞤴𞤢𞤸𞤮𞥅𞤩𞤫 𞤫 𞤸𞤮𞤯𞤣𞤫 𞤫 𞤲𞤮𞤳𞥆𞤵𞥅𞤶𞤭 𞤼𞤢𞤱𞤢𞥄𞤯𞤭 𞤫 𞤲'𞤣𞤫𞤪 𞤲𞤮𞤳𞥆𞤵𞥅𞤶𞤭 𞤥𞤵𞤥 𞤫𞤲 𞤳𞤮 𞤱𞤮𞥅𞤱𞤢𞥄 𞤫 𞤲'𞤣𞤫𞤪 𞤣𞤵𞤥𞤵𞤲𞥆𞤢 𞤥𞤮 𞤩𞤵𞤪𞤢𞥄𞤲𞤭 𞤺𞤮𞥅𞤼𞤮 𞤸𞤭𞤼𞤢𞥄𞤲'𞤣𞤫 𞤶𞤮𞤳𞥆𞤮𞤲'𞤣𞤭𞤪𞤲'𞤣𞤫 𞤲'𞤺𞤢𞤥 𞤱𞤫𞤤𞥆𞤭𞤼𞤢𞥄𞤪𞤫 𞤫 𞤳𞤮 𞤬𞤢𞤥𞤯𞤭 𞤬𞤮𞤬 𞤱𞤢𞤳𞤼𞤵𞥅𞤶𞤭 𞥒𞥔⹁ 𞤲'𞤺𞤢𞤥 𞤣𞤢𞤤𞤭𞤤𞥆𞤢𞥄𞤶𞤭 𞤺𞤮𞤤𞥆𞤢𞤤 𞤱𞤢𞤤𞥆𞤢 𞤺𞤮𞤯𞥆𞤭. [𞥒] 𞤚𞤵𞤪𞤭𞤧𞤥 𞤭𞤲𞤢 𞤱𞤢𞥄𞤱𞤭 𞤱𞤮𞤲'𞤣𞤫 𞤲'𞤣𞤫𞤪 𞤤𞤫𞤴𞤣𞤭 (𞤫 𞤲'𞤣𞤫𞤪 𞤤𞤫𞤴𞤣𞤭 𞤴𞤢𞤸𞤮𞥅𞤱𞤮 𞤮𞥅) 𞤱𞤢𞤤𞥆𞤢 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫⹁ 𞤳𞤢𞤣𞤭 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 𞤭𞤲𞤢 𞤶𞤮𞤺𞤭𞥅 𞤦𞤢𞤼𞥆𞤫 𞤲𞤢𞥄𞤼𞤯𞤫 𞤫 𞤷𞤢𞤺𞥆𞤢𞤤 𞤤𞤫𞤴𞤣𞤭 𞤫 𞤲'𞤣𞤫𞤪 𞤦𞤢𞤤𞥆𞤢𞤤 𞤲'𞤶𞤮𞤩𞤣𞤭 𞤤𞤫𞤴𞤣𞤭.

𞤅𞤭𞤬𞤢𞥄𞤢𞤶𞤭

𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥓𞥖⹁ 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤧𞤭𞥅𞤬𞤭 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤶𞤢𞤲𞤢𞤲𞤯𞤮 𞤳𞤮 “𞤲𞤫𞤯𞥆𞤮 𞤶𞤢𞤸𞤮𞥅𞤱𞤮 𞤷𞤢𞤺𞥆𞤢𞤤 𞤤𞤫𞤴𞤣𞤭 𞤳𞤮 𞤬𞤢𞤥𞤯𞤭 𞤬𞤮𞤬 𞤱𞤢𞤳𞤼𞤵𞥅𞤶𞤭 𞤷𞤢𞤨𞤢𞤲𞤯𞤫 𞤲𞤢𞤴.” 𞤂𞤮𞤥𞤼𞤭𞥅𞤯𞤮 𞤯𞤵𞤥⹁ 𞤸𞤮𞤲𞤮 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫⹁ 𞤱𞤢𞤴𞤤𞤭 𞤲'𞤣𞤫𞥅𞤯𞤮𞥅 𞤬𞤭𞤪𞤮 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥔𞥕⹁ 𞤼𞤢𞤱𞤭 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤶𞤮𞥅𞤯𞤢𞥄𞤣𞤫 𞤳𞤮 𞤩𞤵𞤪𞤭 𞤤𞤫𞤦𞥆𞤭 𞤶𞤫𞥅𞤺𞤮𞤥. [𞥑𞥖]

𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥔𞥑⹁ 𞤖𞤵𞤲𞥁𞤭𞤳𞤫𞤪 𞤫 𞤑𞤪𞤢𞤬𞤼 𞤷𞤭𞤬𞤮𞤲'𞤣𞤭𞤪𞤭𞥅 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤳𞤮 « 𞤣𞤫𞤲𞤣𞤢𞥄𞤲'𞤺𞤢𞤤 𞤺𞤫𞤯𞤫 𞤫 𞤶𞤮𞤳𞥆𞤮𞤲'𞤣𞤭𞤪𞤫 𞤵𞤥𞥆𞤮𞤪𞤭𞥅𞤯𞤫 𞤫 𞤴𞤢𞤸-𞤲'𞤺𞤢𞤪𞤼𞤢𞥄 𞤫 𞤶𞤮𞥅𞤯𞤢𞥄𞤣𞤫 𞤩𞤫 𞤲'𞤺𞤮𞤲𞤢𞥄 𞤸𞤮𞤯𞤩𞤫⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤯𞤫 𞤲'𞤺𞤢𞤣𞥆𞤢𞤼𞤢𞥄 𞤸𞤮𞤯𞤮𞤪𞤣𞤫 𞤣𞤵𞥅𞤥𞤭𞥅𞤲'𞤣𞤫⹁ 𞤯𞤫 𞤲'𞤶𞤮𞤳𞥆𞤮𞤲'𞤣𞤭𞤪𞤼𞤢𞥄 𞤫 𞤺𞤮𞤤𞥆𞤫 𞤦𞤢𞤯𞥆𞤫 𞤬𞤢𞥄𞤴𞤭𞥅𞤣𞤢 ». [𞥑𞥗] [𞥑𞥘] 𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥗𞥖⹁ 𞤬𞤫𞤣𞥆𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤀𞤲'𞤺𞤢𞤤𞤼𞤫𞥅𞤪 𞤧𞤭𞥅𞤬𞤭 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤳𞤮 𞤲𞤭𞥅 : "𞤚𞤵𞥅𞤪𞤭𞤧𞤥 𞤳𞤮 𞤴𞤢𞤸-𞤲'𞤺𞤢𞤪𞤼𞤢𞥄 𞤴𞤭𞤥𞤩𞤫 𞤫 𞤲'𞤣𞤫𞤪 𞤴𞤮𞤲𞤼𞤢𞥄𞤶𞤭 𞤶𞤵𞥅𞤼𞤯𞤭⹁ 𞤫 𞤲'𞤣𞤫𞤪 𞤲𞤮𞤳𞥆𞤵𞥅𞤶𞤭 𞤯𞤭 𞤩𞤫 𞤳𞤫𞥅𞤱𞤭 𞤸𞤮𞤯𞤣𞤫 𞤫 𞤺𞤮𞤤𞥆𞤮𞤪𞤢𞥄𞤣𞤫⹁ 𞤳𞤢𞤥 𞤫 𞤺𞤮𞤤𞥆𞤫 𞤥𞤢𞤩𞥆𞤫 𞤫 𞤲'𞤣𞤫𞤪 𞤧𞤢𞤸𞤢𞥄𞤶𞤭." 𞤶𞤮𞥅𞤯𞤢𞥄𞤣𞤫 𞤥𞤢𞤩𞥆𞤫 𞤫 𞤳𞤢𞤤𞤢 𞤲𞤮𞤳𞥆𞤵 𞤯𞤮 𞤩𞤫 𞤲'𞤶𞤢𞤸𞤢𞤼𞤢. 𞤌𞤥𞤮 𞤬𞤢𞥄𞤥𞤭 𞤴𞤢𞤸-𞤲'𞤺𞤢𞤪𞤼𞤢𞥄 𞤲'𞤺𞤢𞤥 𞤣𞤢𞤤𞤭𞤤𞥆𞤢𞥄𞤶𞤭 𞤳𞤢𞤤𞤢.” [𞥑𞥙] 𞤉 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥑⹁ 𞤊𞤫𞤣𞥆𞤫 𞤀𞤣𞤵𞤲𞤢𞥄𞤪𞤫 𞤀𞤲𞤣𞤵𞤩𞤫 𞤘𞤢𞤲𞤣𞤢𞤤 𞤫 𞤚𞤵𞤪𞤭𞤧𞤥 𞤧𞤭𞥅𞤬𞤭 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤼𞤮 𞤦𞤢𞤲𞤺𞤫 𞤺𞤮𞤤𞥆𞤫 𞤳𞤫𞥅𞤪𞤼𞤭𞥅𞤯𞤫 𞤷𞤵𞤩𞤢𞥄𞤯𞤫 𞤫 𞤦𞤢𞤯𞤢𞥄𞤯𞤫 𞤷𞤢𞤺𞥆𞤢𞤤 𞤺𞤢𞤤𞥆𞤫.

𞤨𞤫𞤰𞥆𞤮𞤤 𞤲𞤺𞤮𞤤

𞤒𞤢𞤸𞤣𞤫 𞤷𞤢𞤺𞥆𞤢𞤤 𞤣𞤭𞥅𞤱𞤢𞥄𞤲 𞤲'𞤺𞤢𞤥 𞤱𞤫𞤤𞤼𞤭𞤲'𞤣𞤫 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤳𞤮 𞤫 𞤴𞤭𞤥𞤩𞤫 𞤼𞤮𞥅𞤱𞤩𞤫⹁ 𞤩𞤫 𞤧𞤢𞤸𞤢𞥄 𞤫 𞤧𞤢𞤸𞤢𞥄 𞤬𞤮𞤬 𞤭𞤲𞤢 𞤲'𞤶𞤢𞤸𞤢 𞤫 𞤲𞤮𞤳𞥆𞤵𞥅𞤶𞤭 𞤼𞤮𞥅𞤱𞤯𞤭 𞤲'𞤺𞤢𞤥 𞤴𞤭𞤴𞤣𞤫 𞤥𞤢𞤸𞤢𞥄𞤯𞤫 𞤥𞤢𞤱𞤯𞤫 𞤫 𞤺𞤮𞤤𞥆𞤫 𞤲𞤢𞥄𞤤𞤢𞤲𞤳𞤢𞥄𞤺𞤢𞤤⹁ 𞤶𞤢𞤲𞤺𞤵𞤣𞤫 𞤯𞤫𞤥𞤯𞤫 𞤳𞤫𞤧𞤫⹁ 𞤴𞤭𞤴𞤼𞤵𞤣𞤫 𞤨𞤭𞤲𞤫 𞤳𞤫𞤧𞤫⹁ 𞤱𞤫𞤤𞤼𞤢𞥄𞤣𞤫 𞤫 𞤼𞤢𞤺𞤮𞥅𞤪𞤫 𞤲'𞤣𞤫 𞤥𞤫𞤥𞤮𞤼𞤢𞥄𞤳𞤮⹁ 𞤫 𞤻𞤢𞤥𞤣𞤫 𞤳𞤮𞤧𞤢𞤥 𞤷𞤫𞥅𞤪𞤼𞤵𞤯𞤢𞤥.

𞤁𞤵𞥅𞤩𞤭 𞤸𞤢𞤳𞥆𞤵𞤲'𞤣𞤫𞥅𞤶𞤭

𞤉 𞤶𞤢𞤥𞤢𞥄𞤲𞤵 𞤷𞤢𞤺𞥆𞤢𞤤-𞤕𞤤𞤢𞤧𞥆𞤭𞤷𞤢𞤤⹁ 𞤣𞤭𞥅𞤲𞤫𞥅𞤶𞤭 𞤳𞤫𞥅𞤱𞤯𞤭⹁ 𞤳𞤮 𞤱𞤢𞤴𞤭 𞤲𞤮 𞤑𞤭𞤪𞤭𞤧𞤼𞤢𞥄𞤳𞤵⹁ 𞤄𞤵𞤯𞥆𞤭𞤧𞤼⹁ 𞤫 𞤂𞤭𞤧𞤤𞤢𞥄𞤥⹁ 𞤰𞤫𞤤𞥆𞤭𞤼𞤭𞥅 𞤢𞥄𞤣𞤢𞥄𞤶𞤭 𞤸𞤭𞤶𞥆𞤮𞥅𞤪𞤫. 𞤚𞤢𞥄𞤤𞤭 𞤕𞤢𞤲𞤼𞤫𞤪𞤦𞤵𞤪𞤴 (𞤸𞤫𞤣𞥆𞤫 𞥑𞥓𞥙𞥐)⹁ 𞤳𞤵𞥅𞤼𞤮𞤪𞤼𞤮𞥅𞤯𞤭 𞤸𞤭𞤶𞥆𞤮𞥅𞤪𞤫 𞤲'𞤺𞤢𞤥 𞤱𞤮𞤲'𞤣𞤫 𞤸𞤵𞥅𞤲'𞤣𞤫 𞤬𞤪𞤢𞤥𞤭𞤲'𞤺⹁ 𞤭𞤲𞤢 𞤸𞤫𞤣𞥆𞤭𞥅 𞤫 𞤦𞤭𞤲𞤣𞤮𞤤 𞤉𞤲'𞤺𞤫𞤤𞤫⹁ 𞤫 𞤖𞤭𞤶𞥆𞤮𞥅𞤪𞤫 𞤼𞤮 𞤖𞤭𞤪𞤲𞤢𞥄𞤲'𞤺𞤫 (𞤸𞤫𞤣𞥆𞤫 𞥑𞥕𞥙𞥒)⹁ 𞤶𞤮𞤺𞤭𞥅𞤲'𞤣𞤫 𞤲𞤮𞤳𞥆𞤵 𞤼𞤫𞥅𞤽𞤼𞤵𞤯𞤮 𞤫 𞤲'𞤣𞤫𞤪 𞤦𞤭𞤲𞤣𞤮𞤤 𞤅𞤭𞥅𞤲⹁ 𞤭𞤲𞤢 𞤶𞤮𞤺𞤭𞥅 𞤸𞤭𞤶𞥆𞤮𞥅𞤪𞤫 𞤄𞤵𞤯𞥆𞤭𞤧𞤼 𞤼𞤮 𞤷𞤢𞤳𞥆𞤭𞤼𞤢𞤤 𞤣𞤢𞥄𞤪𞤼𞤮𞤤 𞤥𞤢𞤳𞥆𞤮.

𞤲'𞤶𞤭𞤤𞥆𞤵 𞤥𞤢𞤱𞤲'𞤺𞤵

𞤚𞤵𞤪𞤭𞤧𞤥 𞤸𞤢𞤲𞤣𞤫 𞤮𞥅 𞤭𞤲𞤢 𞤱𞤢𞥄𞤱𞤭 𞤪𞤫𞤱𞤪𞤵𞤣𞤫 𞤫 𞤳𞤮 𞤢𞤲𞤣𞤭𞤪𞤢𞥄 𞤘𞤪𞤢𞤲'𞤣 𞤚𞤮𞤵𞤪⹁ 𞤱𞤮𞤲𞤭 𞤴𞤢𞤸-𞤲'𞤺𞤢𞤪𞤼𞤢𞥄 𞤺𞤢𞥄𞤣𞤢𞤲𞤼𞤫𞥅𞤶𞤮 𞤫 𞤲'𞤣𞤫𞤪 𞤌𞤪𞤮𞤨 (𞤸𞤢𞥄 𞤼𞤫𞥅𞤽𞤼𞤭 𞤫 𞤀𞤤𞤥𞤢𞥄𞤻 𞤫 𞤋𞤼𞤢𞥄𞤤𞤭)⹁ 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤳𞤮 𞤧𞤵𞤳𞤢𞥄𞤩𞤫⹁ 𞤱𞤮𞤪𞤩𞤫 𞤌𞤪𞤮𞤨𞤲𞤢𞥄𞤩𞤫 𞤼𞤮𞥅𞤱𞤩𞤫⹁ 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤥𞤵𞤥 𞤫𞤲 𞤵𞤥𞥆𞤮𞤪𞤭𞥅 𞤳𞤮 𞤫 𞤤𞤫𞤴𞤯𞤫𞥅𞤤𞤫 𞤸𞤭𞤪𞤲𞤢𞥄𞤲'𞤺𞤫 𞤫 𞤱𞤮𞤪𞤺𞤮 𞤌𞤪𞤮𞤨.

𞤐𞤢𞤬𞤮𞥅𞤪𞤫 𞤬𞤢𞤺𞥆𞤵𞤣𞤵 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥) 

𞤋𞤲'𞤣𞤵𞤧𞤼𞤪𞤴 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥) ⹁ 𞤫 𞤲'𞤣𞤫𞤪 𞤧𞤫𞤳𞤼𞤫𞥅𞤪 𞤧𞤢𞤪𞤱𞤭𞤧𞤢𞥄𞤶𞤭⹁ [𞥕𞥑] 𞤱𞤮𞤲𞤼𞤭𞥅 𞤤𞤮𞤱𞤪𞤫 𞤥𞤢𞤱𞤲'𞤣𞤫 𞤱𞤮𞤲𞤢𞤲'𞤣𞤫 𞤣𞤭𞥅𞤱𞤢𞤲𞤵𞥅𞤶𞤭 𞤳𞤫𞥅𞤱𞥁𞤭⹁ 𞤸𞤢𞥄 𞤢𞤪𞤼𞤭 𞤲𞤮𞥅𞤲 𞤫 𞤤𞤫𞤴𞥁𞤫𞥅𞤤𞤫 𞤣𞤫𞤲𞤣𞤢𞥄𞥁𞤫. 𞤁𞤫𞤳𞤤𞤢𞤪𞤢𞤧𞤭𞤴𞤮𞤽 𞤃𞤢𞤲𞤭𞤤𞤢 𞤶𞤮𞤱𞤭𞤼𞤭𞥅𞤯𞤮 𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤱𞤭𞤲𞤣𞤫𞤪𞤫𞥅𞤶𞤮 𞤥𞤮 𞤸𞤭𞤼𞤢𞥄𞤲'𞤣𞤫 𞥑𞥙𞥘𞥐 𞤸𞤮𞤤𞥆𞤭𞤼𞤭𞥅 𞤲𞤢𞤬𞤮𞥅𞤪𞤫 𞤥𞤢𞤺𞥆𞤮𞤤 𞤱𞤮𞤲'𞤣𞤫 « 𞤺𞤮𞤤𞥆𞤫 𞤦𞤢𞤯𞥆𞤫 𞤬𞤢𞥄𞤴𞤭𞥅𞤣𞤢 𞤫 𞤲'𞤺𞤵𞥅𞤪𞤲'𞤣𞤢𞤥 𞤤𞤫𞤰𞥆𞤭 𞤧𞤢𞤦𞤵 𞤦𞤢𞤼𞥆𞤫 𞤥𞤵𞤥 𞤼𞤮 𞤦𞤢𞤲𞤺𞤫 𞤪𞤫𞤲𞤣𞤮⹁ 𞤨𞤭𞤲𞤢𞤤⹁ 𞤶𞤢𞤽𞤣𞤫 𞤫 𞤬𞤢𞤺𞥆𞤵𞤣𞤵 𞤪𞤫𞤲𞤣𞤮𞥅𞤶𞤭 𞤲'𞤺𞤫𞤲𞤣𞤭𞥅𞤶𞤭⹁ 𞤳𞤢𞤥 𞤫 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤥𞤵𞤥 𞤫𞤲 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 ». »

𞤚𞤵𞤪𞤭𞤧𞤥⹁ 𞤨𞤭𞤲𞤢𞤤 𞤫 𞤋𞤐𞤉𞤅𞤑𞤌𞥅

𞤐'𞤁𞤮𞤲𞤢𞥄𞤲'𞤣𞤭 𞤨𞤭𞤲𞤢𞤤 𞤫 𞤼𞤢𞤺𞤮 𞤳𞤮 𞤫 𞤲'𞤣𞤫𞤪 𞤺𞤫𞤯𞤫 𞤳𞤫𞥅𞤱𞤯𞤫 𞤱𞤮𞤲𞤭 𞤼𞤵𞥅𞤻𞤮𞤪𞤺𞤢𞤤 𞤼𞤭𞤥𞥆𞤵𞤲'𞤺𞤢𞤤 𞤫 𞤲'𞤣𞤫𞤪 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤱𞤭𞤲𞤣𞤫𞤪𞤫𞥅𞤶𞤮. 𞤚𞤵𞤪𞤭𞤧𞤥𞤮 𞤨𞤭𞤲𞤢𞤤 𞤭𞤲𞤢 𞤶𞤫𞤴𞤢𞥄 𞤫 𞤥𞤫𞤺𞤢𞤼𞤪𞤫𞤲'𞤣𞤧 𞤳𞤮 𞤬𞤫𞥅𞤻𞤭 𞤫 𞤳𞤫𞥅𞤱𞤢𞤤 𞤶𞤢𞤥𞥆𞤢𞥄𞤶𞤭 𞤧𞤵𞥅𞤣𞤵 𞤫 𞤴𞤫𞥅𞤴𞤣𞤫. 𞤐𞤮 𞤋𞤐𞤉𞤅𞤑𞤌𞥅 𞤩𞤫𞤴𞤣𞤮𞤪𞤭𞥅 𞤴𞤭𞤴𞤼𞤵𞤣𞤫 𞤲𞤭𞥅⹁ 𞤲'𞤣𞤮𞤲𞤵 𞤨𞤭𞤲𞤢𞤤 𞤭𞤲𞤢 𞤸𞤢𞥄𞤲𞤭 𞤱𞤮𞤲𞤢𞤲'𞤣𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥) ⹁ 𞤳𞤮𞤲𞤮 𞤳𞤢𞤣𞤭 𞤭𞤲𞤢 𞤸𞤵𞤤𞤩𞤭𞤲𞤭𞥅 𞤯𞤵𞤥. « 𞤑𞤵𞥅𞤤𞤢𞤤 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 𞤋𞤕𞤌𞤃𞤌𞤅 𞤲'𞤺𞤢𞤥 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤨𞤭𞤲𞤢𞤤 » 𞥑𞥙𞥙𞥙 𞤭𞤲𞤢 𞤶𞤮𞤳𞥆𞤭 𞤫 𞤸𞤢𞥄𞤤𞤣𞤫 𞤯𞤫𞥅𞤯𞤮𞥅 𞤺𞤫𞤯𞤫 𞤳𞤢𞤤𞤢.

𞤎𞤉𞤂𞥆𞤋𞤚𞤀𞤂 𞤑𞤌 𞤩𞤮𞥅𞤴𞤢𞥄𞤲𞤭

𞤚𞤵𞤪𞤭𞤧𞤥𞤮 𞤭𞤲𞤢 𞤴𞤢𞤸𞤪𞤢 𞤴𞤫𞥅𞤧𞤮 𞤳𞤮 𞤭𞤲𞤢 𞤱𞤮𞤲𞤢 𞤣𞤵𞥅𞤩𞤭 𞤷𞤢𞤨𞤢𞤲𞤯𞤫 𞤳𞤫𞥅𞤱𞤯𞤭⹁ [𞤱𞤢𞤾𞤫] 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤌𞤪𞤮𞤨⹁ 𞤯𞤮 𞤴𞤢𞤸-𞤲'𞤺𞤢𞤪𞤼𞤢𞥄 𞤸𞤢𞤳𞥆𞤵𞤲'𞤣𞤫 𞤤𞤫𞤴𞤯𞤫𞥅𞤤𞤫 𞤲'𞤺𞤢𞤥 𞤶𞤵𞥅𞤼𞤣𞤫 𞤦𞤢𞤤𞤯𞤫 𞤭𞤲𞤢 𞤸𞤫𞥅𞤱𞤭. 𞤚𞤵𞤪𞤭𞤧𞤥𞤢𞥄𞤶𞤭 𞤭𞤲𞤢 𞤲'𞤶𞤮𞤺𞤭𞥅 𞤦𞤭𞤣𞤧𞤫𞥅 𞤫 𞤻𞤢𞤥𞤪𞤭 𞤳𞤫𞥅𞤱𞤲'𞤣𞤭⹁ 𞤳𞤢𞤣𞤭 𞤲𞤮𞤳𞥆𞤵𞥅𞤶𞤭 𞤳𞤫𞥅𞤱𞤯𞤭 𞤫 𞤮𞤼𞤫𞤤𞤵𞥅𞤶𞤭 𞤭𞤲𞤢 𞤲'𞤦𞤢𞤯𞤫𞥅 𞤲'𞤺𞤢𞤥 𞤸𞤵𞤥𞤨𞤭𞤼𞤢𞥄𞤣𞤫 𞤲𞤮 𞤸𞤢𞥄𞤲𞤭𞤪𞤼𞤢 𞤲𞤭𞥅. 𞤒𞤫𞤪𞤵⹁ 𞤱𞤮𞤲 𞤫 𞤴𞤭𞤥𞤩𞤫 𞤩𞤵𞤪𞤭 𞤴𞤭𞤯𞤣𞤫 𞤳𞤮 𞤲'𞤶𞤵𞤤𞤢𞥄𞤺𞤵 𞤳𞤮𞤴𞤲'𞤺𞤵 𞤫 𞤲'𞤣𞤫𞤪 𞤺𞤫𞥅𞤷⹁ 𞤱𞤮𞤯𞤩𞤫 𞤭𞤲𞤢 𞤲'𞤶𞤭𞤯𞤭 𞤲'𞤶𞤵𞤤𞤢𞥄𞤺𞤵 𞤩𞤵𞤪𞤲'𞤺𞤵 𞤼𞤫𞥅𞤽𞤼𞤵𞤣𞤫⹁ 𞤲𞤮𞤳𞥆𞤵𞥅𞤶𞤭 𞤩𞤵𞤪𞤯𞤭 𞤣𞤫𞥅𞤰𞤣𞤫⹁ 𞤲'𞤶𞤵𞤤𞤢𞥄𞤺𞤵 𞤺𞤢𞤤𞥆𞤫𞥅𞤶𞤭⹁ 𞤱𞤢𞤤𞥆𞤢 𞤮𞤼𞤫𞤤𞤵𞥅𞤶𞤭 𞤶𞤮𞤱𞤭𞤼𞤭𞥅𞤯𞤭 𞤫 𞤤𞤵𞥅𞤥𞤮 𞤲𞤭𞤷𞤸𞤫.

𞤃𞤢𞤱𞤲𞤵𞤺𞤮𞤤 𞤺𞤮𞤤𞥆𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥) 

𞤉 𞤸𞤭𞤼𞤢𞥄𞤲'𞤣𞤫 𞥒𞥐𞥐𞥔⹁ 𞤊𞤫𞤣𞥆𞤫 𞤀𞤣𞤵𞤲𞤢𞥄𞤪𞤫 𞤚𞤵𞤪𞤭𞤧𞤥 (𞤌𞤐𞤓) 𞤸𞤮𞤤𞥆𞤭𞤼𞤭𞥅 𞤱𞤮𞤲'𞤣𞤫 𞤎𞤫𞥅𞤱𞤵𞤪𞤵 (𞤚𞤵𞤪𞤭𞤧𞤥)  𞤱𞤭𞤲𞤣𞤫𞤪𞤫𞥅𞤶𞤮 𞤭𞤲𞤢 𞤶𞤮𞤳𞥆𞤭 𞤫 𞤩𞤫𞤴𞤣𞤢𞥄𞤣𞤫 𞤬𞤮𞤼𞤣𞤫 𞥔% 𞤫 𞤸𞤭𞤼𞤢𞥄𞤲'𞤣𞤫 𞤳𞤢𞤤𞤢.